মহানগর (ওয়েব ধারাবাহিক)

মহানগর হলো আশফাক নিপুনের পরিচালনায় ভারতীয় ওটিটি প্ল্যাটফর্ম হইচইতে প্রকাশিত একটি ওয়েব ধারাবাহিক নাটক। এতে শ্রেষ্ঠাংশে অভিনয় করেন মোশাররফ করিম ও জাকিয়া বারী মম। প্রথম মৌসুমের ৮টি পর্ব ২০২১ সালের ২৫ জুন ভারত ও বাংলাদেশে মুক্তি পায়। ৮ জানুয়ারি ২০২২ সালে পরিবেশক সংস্থা হইচই এক ঘোষণায় দ্বিতীয় মৌসুম তৈরির কথা নিশ্চিত করেছিলো। ২০২৩ সালের ২০ এপ্রিল মহানগরের দ্বিতীয় মৌসুম মুক্তি পায়। পুলিশের উপ-পরিদর্শক মলয় কুমার (মুস্তাফিজুর নূর ইমরান) তার একজন বিশ্বস্ত তথ্যদাতার কাছ থেকে খবর পেয়েছেন যে একজন দাগী অপরাধী রাজধানীতে ফিরে এসেছে। তিনি মধ্যরাতে তার ঊর্ধ্বতন কর্মকর্তা ইনচার্জ হারুনকে (মোশাররফ করিম) সাথে নিয়ে এই অপরাধীকে ধরতে বের হন। শিল্পপতি-রাজনীতিবিদ আলমগীর চৌধুরীর অহংকারী ছেলে আফনান চৌধুরী (শ্যামল মাওলা) ক্ষমতার দর্পে তাস খেলায় হার মেতে নিতে চায় না, তার মেজাজ খারাপ হয়ে যায়। সে নিজের বান্ধবীকে তুচ্ছ করে পার্টি থেকে বেরিয়ে আসে। এরপর মাতাল হয়ে গাড়ি চালানোর সময়, তার গাড়িতে চাপা পড়ে এক সাইকেল চালকের মৃত্যু হয়। পুলিশ তাকে ধরে থানায় নিয়ে আসে। আলমগীর চৌধুরী যেকোনও মূল্যে ছেলেকে ছাড়ানোর জন্য এক প্রতিনিধিকে (শাহিদ আলী) থানায় পাঠান ও পুরনো বন্ধু ওসি হারুনের সাথে সমঝোতা করতে বলেন। ওসি বড় অঙ্কের টাকা ঘুষ নেন, আফনানকে বাঁচানোর চেষ্টা করেন, তাকে মুক্ত করার জন্য সাক্ষ্য, প্রমাণ বিলুপ্ত করার চেষ্টা করেন। কিন্তু এসি শাহানা হুদা (জাকিয়া বারী মম) ঘটনাস্থলে এলে পরিস্থিতি আরও কঠিন হয়ে ওঠে। তিনি আফনান চৌধুরীকে প্রভাবশালী ব্যক্তির পুত্র হিসেবে কোনও ছাড় দিতে রাজি নন। তিনি ওসি হারুনের আফনানকে বাঁচানোর প্রচেষ্টা নষ্ট করে দিতে শুরু করেন। অন্যদিকে পুলিশের উপ-পরিদর্শক মলয় কুমারও সত্য খুঁজতে বের হন। দ্বিতীয় মৌসুমে, বিশেষ কোনো বাহিনীর হাতে কোনো এক কক্ষে বন্দি ওসি হারুন। তাকে জিজ্ঞাসাবাদ চলছে দীর্ঘ সময় নিয়ে। একটি থানায় থাকার সময় এক যুবককে আটক করা নিয়ে ওসি হারুনের নানা ঘটনা এসে যায় সামনে। সঙ্গে প্রভাবশালী আফনান চৌধুরীর ঘটনা তো আছেই। ওসি হারুন চরিত্রে মোশাররফ করিম আফনান চৌধুরী চরিত্রে শ্যামল মাওলা আবির হাসান চরিত্রে খায়রুল বাশার রুমানা মালিক চরিত্রে নিশাত প্রিয়ম মলয় কুমার (পুলিশ আধিকারিক) চরিত্রে মোস্তাফিজুর নূর ইমরান ছিনতাইকারী কায়সার চরিত্রে নাসির উদ্দিন খান শাহানা হুদা (সহকারী পুলিশ সুপার) চরিত্রে জাকিয়া বারী মম আমজাদ খান চরিত্রে শাহেদ আলী পুলিশ চরিত্রে রিশাদ মাহমুদ আলমগীর কবির চরিত্রে লুৎফুর রহমান জর্জ প্রত্যক্ষদর্শী হিসেবে জীবন রায় সুকুমার বড়ুয়া চরিত্রে বৃন্দাবন দাস মাসুম চরিত্রে দিব্য জ্যোতি বাবর চরিত্রে ফজলুর রহমান বাবু এমপি রজব আলী চরিত্রে অনির্বাণ ভট্টাচার্য (ক্যামিও) মেয়র রাশেদা খানম চরিত্রে আফসানা মিমি মিতু চরিত্রে তানজিকা আমিন সাংবাদিক চরিত্রে জয় রাজ ডিবি অফিসার চরিত্রে বৃন্দাবন দাস চ্যানেল আই ডিজিটাল মিডিয়া পুরস্কার ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার "দুই বাংলায় এক 'মহানগর'"। দ্য ডেইলি স্টার। ২০২১-০৬-২৯। সংগ্রহের তারিখ ২০২১-০৭-০৬।  "আসছে নতুন 'মহানগর'"। প্রথম আলো। সংগ্রহের তারিখ ৮ জানুয়ারি ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "'মহানগর ২'-তে ওসি হারুনের সঙ্গে অনির্বাণকেও দেখা গেল"। সমকাল। সংগ্রহের তারিখ ২৪ এপ্রিল ২০২৩।  রায়চৌধুরী, বিভাস (২৮ জুন ২০২১)। "'মহানগর' ওয়েব সিরিজের সম্পদ হয়ে থাকল অভিনয়"। www.anandabazar.com। আনন্দবাজার পত্রিকা।  "'আশফাক নিপুণ, মহানগর ২ বানিয়েছেন অতি সুনিপুণ'"। newsbangla24.com। সংগ্রহের তারিখ ২০২৩-০৪-২৩।  "'আইসিটি-চ্যানেল আই ডিজিটাল মিডিয়া অ্যাওয়ার্ড' পেলেন যারা-"। দৈনিক মানবজমিন। ১২ মার্চ ২০২২। সংগ্রহের তারিখ ১৬ মার্চ ২০২২।  "ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট অ্যাওয়ার্ডস ২০২১: চরকির বাজিমাত"। দৈনিক প্রথম আলো। ৪ সেপ্টেম্বর ২০২২। সংগ্রহের তারিখ ৬ সেপ্টেম্বর ২০২২।